Animal Crossing

er eit livssimuleringsspel utvikla og utgjeve av Nintendo. Det var først gjeve ut i Japan april 2001 på Nintendo 64. Spelet vart seinare flytta over til Nintendo GameCube og gjeve ut i Japan desember 2001, i Nord-Amerika september 2002 og i Europa september 2004. *Animal Crossing* er det første i rekkja av Animal Crossing-spel, der ein speler eit menneske som bur i ei bygd der det bur dyr med menneskelege eigenskapar.

*Animal Crossing* er òg namnet på ein spelserie som til no har fire spel; *Animal Crossing* på Nintendo GameCube, *[[Animal Crossing#Animal Crossing: Wild World|Animal Crossing: Wild World]]* på Nintendo DS, *[[Animal Crossing#Animal Crossing: Let's Go to the City|Animal Crossing: Let's Go to the City]]* på Wii og *[[Animal Crossing#Animal Crossing: New Leaf|Animal Crossing: New Leaf]]* på Nintendo 3DS.

## Oppsett
*Animal Crossing* er ein livssimulator der spelaren styrer eit menneske som bur i ei grend der det bur fleire typar dyr som ter seg som menneske. Spelet har ikkje nokon konkret slutt og det er ikkje mogleg å tapa i spelet. Spelaren startar spelet som ein ny innbyggjar i grenda, der utsjånaden og namnet på figuren ein styrer avhenger av korleis ein svarer på nokre spørsmål under introsekvensen i spelet. Når figuren har flytta inn i grenda kan ho eller han utføre ymse oppgåver der, som å fanga innsekt og fisk til samlinga si eller prøva å tene inn pengar på ulike vis. Tida i spelet avhenger av den interne klokka i spelkonsollen. Dette gjer at spelet kan feira visse hendingar på same tid som i røynda, til dømes nyttårsaftan. For å lagra spelet må spelaren snakka med ein statue utanfor huset sitt. I dei to oppfølgjarane, *Wild World* og *Let's Go to the City*, kan spelaren lagra framgangen ved å leggje seg i ei seng inni heimen sin. Dersom spelaren slår av spelet utan å lagra først vil ein moldvarp-figur (en: *Mr. Resetti*) dukka opp framfor huset til spelaren og kjefta på ho eller han for å ikkje ha lagra.

Hovudmålet i spelet er å byggja på huset sitt. Det er inni heimen at spelaren kan lagra saker som blir funne, og ved å få seg større hus vil det vera plass til fleire slike ting. Ein kan tilpassa huset etter smak, som å endra møbel, musikk, tapet, golvunderlag og farga på taket

### Nintendo Entertainment System-spel
I det første Animal Crossing-spelet kan spelaren finna opp til nitten ulike NES-spel som kan bli spelte. Spela ein kan hitta er lista opp under.

## Andre spel i serien
### Animal Crossing: Wild World
 er utvikla og utgjeve av Nintendo for Nintendo DS. Spelet er oppfølgjaren til **Animal Crossing** og er det andre spelet i serien. Det vart gjeve ut i Japan november 2005, i Nord-Amerika desember 2005, og i Europa mars 2006. Oppfølgjaren til *Wild World* er *[[Animal Crossing: Let's Go to the City]]*.

*Wild World* har same oppsett som føregangaren *Animal Crossing* på Nintendo GameCube, men legg til nokre nyheiter. Spelaren kan no styra figuren sin ved å bruka peikeskjermen eller knappane. Ved å trykkje ein stad på bakken i spelet vil figuren snu seg og gå i den retninga, og om ein trykkjer på sjølve figuren vil ho eller han utføre ei handling; som å grava i jorda dersom ein spade er i handa til figuren. I bygda er museet blitt større ved at eit observatorium og ein kafé er blitt lagde til. Ein frisørsalong er tilgjengeleg å låsa opp om ein klarer å få den siste utvidinga av butikken til Nook. Blomar kan no tørka ut, og spelaren må då vatna dei for at dei ikkje skal visna bort.

For første gong i Animal Crossing-serien kan ein spela over Nintendo Wi-Fi Connection, som inneber at ein kan la andre spelarar vitja byen sin ved å senda kvarandre venekodar (en: *Friend Codes*).

### Animal Crossing: Let's Go to the City
, kjent i Nord-Amerika som *Animal Crossing: City Folk*, er utvikla og utgjeve av Nintendo for Wii, og er det tredje spelet i Animal Crossing-serien.

*Let's Go to the City* bygger på det same oppsettet i dei to føregangarane med nokre få nyheiter. Figuren i spelet kan no bli kontrollert gjennom Wii-fjernkontrollen, og ein kan kasta fiskestong elle hogge med øks ved å veive fjernkontrollen. Ein by er eit nytt område som er lagt til spelet, og spelaren kan fara dit ved å ta ein buss.

### Animal Crossing: New Leaf
 er det fjerde spelet i Animal Crossing-serien, og vart gjeve ut i november 2012 i Japan og i juni 2013 i Europa for Nintendo 3DS. Nytt i spelet er at spelaren sjølv får vera ordførar i bygda i staden for ein vanleg innbyggjar. I tillegg er proporsjonane på figurane utvida slik at ein no kan endra både trøye og bukse. Det er også mogleg å symja i sjøen rundt bydga dersom ein har våtdrakt.

## Bakgrunnsstoff
*''Animal Crossing'' hjå Nintendo.co.uk
*''Animal Crossing: Wild World''  hjå Nintendo.no
*''Animal Crossing: Let's Go to the City''  hjå Nintendo.no
*''Animal Crossing: New Leaf'' hjå Nintendo.no